Fantastik məxluqlar və onların yaşadıqları yer (kitab)

Fantastik məxluqlar və onların yaşadıqları yer və ya Fantastik vəhşilər və onları harada tapmaq olar () — ingilis yazıçı Coan Roulinq tərəfindən yazılmış kitab. 2001-ci ildə nəşr olunmuş əsər Harri Potterin sehrli dünyasında yaşayan fantastik heyvanlardan bəhs edir. Faktiki olaraq bu kitab Harri Potterin dərsliyidir və onun səhifələrində Harri, Ron və Hermiona tərəfindən edilmiş qeydləri tapmaq olar.

 Qısa məlumat 
Fantastik məxluqlar və onların yaşadıqları yer məşhur sehrli zooloq Nyut Skamender tərəfindən yazılmış və Harri Potterə məxsus olan kitabın surətidir. Kitabda sehrli zoologiyanın tarixi müzakirə olunub, fantastik heyvan və fantastik varlıq anlayışları müəyyən edilib, həmçinin onların arasında olan fərqlər göstərilib. Bundan əlavə, Sehr Nazirliyin tərəfindən qəbul olunmuş fantastik varlıqların təsnifatı və dünyada tapılmış 75 növlərin təsviri verilib. Kitabda olan məlumat illər ərzində qitələr üzrə səyahət edən Salamander tərəfindən toplanılıb. Hoqvarts məktəbinin birinci kursunda oxuyan şagirdlər üçün məcburi dərslikdir.

Harri və Ron tərəfindən edilən qeydlər kitabın diqqətəlayiq cəhətlərdən biridir. Belə ki, qeydlərin birindən Hoqvartsın Şotlandiyada yerləşdiyi bəlli olur.

 Nyut Skamender haqqında 

 Bioqrafiyası 

Nyuton Skamender 1897-ci ildə doğulub. Anasının hippoqriflərlə olan işindən ilhamlanan Nyut, kiçik yaşlarından fantastik varlıqlarla maraqlanmağa başlayır. 1908-ci ilin əvvəlində Nyut Hoqvarts Sehrbazlıq və Cadugərlik Məktəbinə qəbul edilir və Puffenduy evinə təyin edilir.

Daha sonra Skamender Sehr Nazirliyində işə düzəlir və "Fantastik varlıqların tənzimlənməsi və nəzarəti Departamenti"ndə çalışmağa başlayır. Fantastik varlıqlar departamentinə keçirilməzdən əvvəl iki il "Ev elflərinin işə düzəldilməsi bölməsi"ndə çalışır.

1947-ci ildə Skamenderə Canavar adamların registrinin hazırlanması tapşırılır, 1965-ci ildə isə o, "Eksperimental seleksiyanın qadağan edilməsi" layihəsində iştirak edir. Skamender həm də "Əjdahaların Tədqiq və Etidalı Bürosu" ilə əməkdaşlıq edir ki, bu büro da "Fantastik məxluqlar və onların yaşadıqları yer" kitabının sonrakı nəşrləri üçün yeni materialların toplanması məqsədi ilə səfərlərin həyata keçirilməsinə kömək edir. 1979-cu ildə magizoologiya sahəsində fəaliyyətinə görə Skamender ikinci dərəcəli Merlin Ordeni ilə təltif edilmişdir. Həmçinin Nyut Skamenderə Şokolad Qurbağa Kartı həsr edilmişdir.

Skamender Porpentina Qoldşteyn ilə evlənmiş və onların bir övladı və sonradan Rolf adlı bir nəvələri olmuşdur. 1990-cı illərin əvvəllərində Salamander həyat yoldaşı və üç knizel ev heyvanı Hoppi, Milli və Mauler ilə birlikdə Dorsetdə yaşayırdı.

 Harri Potter romanlar seriyasında rolu 
Skamender özü romanların heç birisində meydana çıxmır, halbuki onun adı Harri Potter və Fəlsəfə Daşı romanında xatırlanır.

 Kitabda təsvir edilən heyvanların siyahısı 

 Akromantula (Acromantula)
 Kül ilanı (Ashwinder)
 Avqur (Augurey)
 Vasilisk (Basilisk)
 Meşə ruhu (Bowtruckle)
 Bandiman (Bundimun)
 Kentavr (Centaur)
 Hemera (Chimera)
 Çizpürü (Chizpurfle)
 Klabbert (Clabbert)
 Krup (Crup)
 Yarıqılıqlı (Demiguise)
 Dirikoul (Diricawl)
 Doksi (Doxy)
 Əjdaha (Dragon)
 Ziddtərəf Opalgözü (Antipodean Opaleye)
 Çin Atəştopu (Chinese Fireball)
 Sadə Uels Yaşılı (Common Welsh Green)
 Hibrid Qarası (Hebridean Black)
 Macar Buynuzquyruq (Hungarian Horntail)
 Norveç Əyribeli (Norwegian Ridgeback)
 Peru Zəhərdişi (Peruvian Vipertooth)
 Rumın Uzunbuynuzu (Romanian Longhorn)
 İsveç Qısa-burnu (Swedish Short-Snout)
 Ukrayna Dəmirgöbəyi (Ukrainian Ironbell)
 Daqboq (Dugbog)
 Uşaqyeyən (Erkling)
 Qromamont (Erumpent)
 Pəri (Fairy)

 Alovlu yengəc (Fire Crab)
 Sıvaqsoxulcanı (Flobberworm)
 Anqıran (Fwooper)
 Qulyabanı (Ghoul)
 Kədərli eşşəkarısı (Glumbumble)
 Cırtdan (Gnome)
 Çəngəlbuynuzu (Graphorn)
 Qrifon (Griffin)
 Qrindilou (Grindylow)
 Dənizatı (Hippocampus)
 Hippoqrif (Hippogriff)
 Xorklamp (Horklump)
 Şeytan balası (Imp)
 Qıcıqlandıran (Jarvey)
 Dəllaltopu (Jobberknoll)
 Kappa
 Kelpi (Kelpie)
 Narl (Knarl)
 Nizl (Kneazle)
 Leprekon (Leprechaun)
 Ölümkəfəni (Lethifold)
 Lobaluq (Lobalug)
 Mackled Malaclaw
 Mantikor (Manticore)
 Su pərisi (Merpeople)
 Moko (Moke)
 Ay buğası (Mooncalf)
 Martlap (Murtlap)
 Niffler

 Odunquyruq (Nogtail)
 Nunda (Nundu)
 Okami (Occamy)
 Simurq quşu (Phoenix)
 Piksi (Pixie)
 Plimp (Plimpy)
 Pogrebin
 Porlok (Porlock)
 Pafyumağı (Puffskein)
 İtibeşayaq (Quintaped)
 Ramora
 Qırmızı qalpaq (Redcap)
 Reyem (Re'em)
 Runizli (Runespoor)
 Salamandra (Salamander)
 Dəniz ilanı (Sea Serpent)
 Şreyk (Shrake)
 Snicet (Snidget)
 Sfinks (yunan)|Sfinks (Sphinx)
 Striler (Streeler)
 Tebo
 Troll
 Təkbuynuz (Unicorn)
 Canavar adam (Werewolf)
 Peqas (Pegasus)
 Qar adamı (Yeti)

 Film versiyası 

2013-cü ildə məlum oldu ki, Warner Bros. kinostudiyası həmin kitab əsasında film çəkəcək. Filmin senarisi Coan Roulinq tərəfindən yazılmışdır. Harri Potter haqqında seriyasının bir hissəsi olaraq, kinolent əsas əhvalatların başlanmasından 65 il əvvəl baş verən hadisələri əks etdirir. Filmin premyerası ABŞ-da 2016-cı il noyabrın 18-də, Rusiyada isə noyabrın 17-də keçirilmişdir. 2016-cı ilin oktyabr ayında Roulinq təsdiqləyib ki, filmlər seriyası beş kinolentdən ibarət olacaq.

 İstinadlar 

 Xarici keçidlər 

 Coan Roulinq və onun əsərləri haqqında , Qanun nəşriyyatı.

Kateqoriya:Harri Potter haqqında kitablar
Kateqoriya:2001-ci ilin kitabları